 Ekiti Election: Èyí ni àwọn olóṣèlú Nàìjíríà tó tí fọgbọn ṣàìsàn Fayose kọ ni olóṣèlú Nàìjíríà tí yóò kọkọ kán lọrùn Fayose fi ẹsùn kan ìjọba àpapọ Nàìjíríà pé ó rán àwọn ọlọpàá sí ìpínlẹ Ekiti láti pá òun ṣáàjú ètò ìdìbò gómìnà tí yóò wáyé lọjọ kẹrìnlá, òṣù Keje. Kín ni àwọn ọmọ Nàìjíríà n sọ lórí ọrọ Fayoṣe? Èrò àwọn aráàlú kò jọ ara wọn lórí ọrọ Fayosẹ. Bí àwọn kan sẹ gbàgbọ pé ọgbọn arékérekè ni Fayose n dá, ni àwọn kan ni ìfìyà jẹ ni ìṣẹlẹ nàá. Ọpọlọpọ gbàgbọ pé irọ ni Fayose n pa Joseph Ọlanrewaju sọ lórí Facebook pé nkan ti wọn ṣe fún Fayose ati ẹgbẹ òṣèlú rẹ kò dára rárá. Àwọn kan ti lẹ pé è ní aláwàdà Ṣùgbọn Fayose kọ ni olóṣèlú Nàìjíríà àkọkọ tí àwọn ọmọ orílẹ-èdè Nàìjíríà fẹsùn kàn pé ó parọ pé ìlera àwọn kò pé, yálà nítorí pé wọn ní ẹjọ láti jẹ tàbí nínú wàhálà òṣèlú. Dino Melaye nàá tí kán lọrùn rí Láìpẹ yìí ni iléèṣẹ ọlọpàá Nàìjíríà gbé aṣòfin Dino Melaye lọ sílé ẹjọ. Bi ó tilẹ jẹ pé orí ibùsùn aláìsàn ló wà lásìkò nàá, èyí kò dáwọn dúró láti gbé aṣòfin nàá, tí wọn fẹsùn ìwà ọdaràn kàn lọ síwájú ilé ẹjọ. Ṣẹnatọ Melaye nàá fi ọrùn rọ lásìkò tó bẹ sílẹ nínú ọkọ ọlọpàá Ṣùgbọn Melaye kọ ni olóṣèlú Nàìjíríà tí yóò kọkọ lọ sílé ẹjọ lórí àketè àìsàn. Olisah Metuh nàá ṣe bẹ ẹ Olisah Metuh, tó ti fìgbàkan jẹ akọwé ìpolongo gbogboogbò fún ẹgbẹ òṣèlú Peoples Democratic Party, PDP, farahàn nílé ẹjọ gíga tìjọba apapọ nílùú Abuja, lọjọ karùn ún, oṣù Kejì, 2018 lórí kẹkẹ aláàrẹ, lásìkò tó lọ fún ìgbẹjọ ẹsùn gbígba irinwó mílíọnù Naira láti ọọfísì olùgbani nímọràn lóri ètò àábò gbogboogbò lọdún 2014, ṣáàjú ètò ìdìbò gbogboogbò tó wáyé lọdún 2015. Èyí mú kí onídàjọ Okon Abang, sún ìgbẹjọ rẹ sí ọjọ mì í. Femi Fani-Kayode nàá kò gbẹyìn Ẹlòmìí tó tún ti ṣe bẹ ẹ ni mínísítà fún ìgbòkè-gbodò ìrìnnà ojú òfurufú, Femi Fani-Kayọde, lásìkò tí agbẹjọrò rẹ, Norrison Quakers, sọ nílé ẹjọ lọjọ kọkàndínlọgbọn, oṣù Kínní, 2018, pé oníbàárà òun kò lè wá fún ìgbẹjọ nítorí àìsàn tó ní i ṣe pẹlú ọkàn. Norrison ní ìyàwó oníbàárà òun ló pe òun lórí ẹrọ ìbánisọrọ pé ìléèwòsàn ti gba ọkọ òun nítẹẹ. Ṣàájú ni wọn ti fi ẹsùn lílu owó tó n lọ sí bi i mílíọnù máàrùn Naira, tó jẹ owó ìlú ní pónpó kàn án àti àwọn méjì mì í. Nenadi Usman nàá darapọ mọ wọn Mínísítà fún ètò ìnáwó nígbàkan rí, Abílékọ Nenadi Usman, tí wọn jọ fi ẹsùn kan òun àti Fẹmi Fani-Kayọde, lọjọ karùn ún, oṣù Kejìlá, 2017 nàá bẹ ilé ẹjọ gíga tìjọba àpapọ tó wà ní ìlú Èkó láti fún un láàyè kó lọ sí ilẹ Amẹrika fún ètò ìlera rẹ. Nenadi Usman ni mínísítà fún ètò ìnáwó Nàìjíríà láàrin 2006 sí 2007 Sáàjú ló ti sọ fún ilé ẹjọ pé àìsàn jẹjẹrẹ n bá òun fínra. Ile ẹjọ gba ẹbẹ rẹ. Ẹsùn mẹtàdìnlógún ni àjọ EFCC fi kàn án, àti Fani-Kayọde, tó fi mọ alága nígbàkan rí fún ẹgbẹ àwọn ìjọba ìbẹlẹ ní Nàìjíríà, Ọgbẹni Yusuf Danjuma. Àwọn iròyin tì ẹ leè ní ìfẹ síí: Ekiti Election: Ará Èkìtì ń fẹ gómìnà tí yòò tù wọn lára Àdéhùn ètò ọrọ ajé ilẹ Afirika le lẹyìn EkitiDecides: Fayose sùn lórí ibùsùn aláìsàn : Oríṣiríṣi awuyewuye ló tí jẹyọ lórí ìṣẹlẹ tó wáyé ní ìpínlẹ Ekiti lỌjọrú, níbití Gómìnà Ayọdele Fayose ti kán lọrún nípasẹ afẹfẹ tajú-tajú. 